《长沙晚春》
清代·胡承诺

楚国皆奇秀，洞庭云最多。胡为江上客，无奈晚春何。

潭影涵芳芷，山光带女萝。红兰吹野艇，白鸟下青波。

响绝轩皇乐，悲连屈子歌。自伤卑湿地，丧乱复经过。

作者简介：（1607—1681）明末清初湖北天门人，字君信，号石庄。明崇祯九年举人。入清不仕。顺治十二年，部铨县职。康熙五年，被征入都，次年，至京师，未几告归。穷年诵读，于书无所不窥。晚著《绎志》二十余万言。另有《青玉轩诗》、《菊佳轩诗集》等。